OzLabs/hebrew-wiki-articles huggingface dataset:
הלאה (שיר של נעמי שמר)

"הלאה" הוא שיר שנכתב והולחן על ידי נעמי שמר.

את השיר כתבה שמר במיוחד עבור שלישיית "הגשש החיוור" בשנת 1984. בספרה "ספר רביעי" הקדישה שמר את השיר לשלישייה. השיר בוצע לראשונה על ידי הגשש החיוור בשנת 1984 בערב שידור "השירותרום", אירוע השנתי עבור האגודה למען החייל. שמר הייתה ידועה בדעות פוליטיות ימניות. היא טענה, שדעותיה הובילו לכך שהופעותיה בוטלו ושיריה כמעט ולא הושמעו בתחנות הרדיו. שמר הפסיקה להביע את דעותיה הפוליטיות. לדברי חוקר המוזיקה, העיתונאי והשדרן דודי פטימר מערבולת רגשית זו הובילה אותה לכתוב את השיר.

== גרסאות כיסוי ==
בשנת 1987 ביצעו את השיר משתתפי התכנית המיוחדת ליום העצמאות ירדנה ארזי, יהורם גאון, ריטה, חיים משה, הכל עובר חביבי ולהקות צבאיות.<ref></ref>

בשנת 2007 ביצעה שלישיית מה קשור עם אלי יצפאן את השיר בתוכניתו לזכרו של ישראל "פולי" פוליאקוב, חבר שלישיית הגשש החיוור שהלך לעולמו באותה שנה. <ref></ref>

==קישורים חיצוניים==
* 

==הערות שוליים==

קטגוריה:שירי 1984
קטגוריה:סינגלים מ-1984
קטגוריה:שירי הגשש החיוור
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
2019 בממלכה המאוחדת

2019 בממלכה המאוחדת היא השנה בה הממלכה המאוחדת חגגה 218 שנה מיום היווסדה.

== הנהגה ==
* מונרך - המלכה אליזבת השנייה
* ראש ממשלה - תרזה מיי (המפלגה השמרנית הבריטית) עד 24 ביולי, בוריס ג'ונסון (המפלגה השמרנית הבריטית)

== אירועים בולטים ==
* 11 באפריל - לאחר שבע שנים שבהן קיבל מחסה בשגרירות אקוודור בלונדון משטרת בריטניה עצרה את העיתונאי ומייסד ויקיליקס ג'וליאן אסאנג' לאחר שהוסרה חסינותו.
* 24 במאי - ראש ממשלת בריטניה תרזה מיי הודיעה על התפטרותה מראשות הממשלה.<ref></ref>
* 24 ביולי – בוריס ג'ונסון ממונה כראש ממשלת הממלכה המאוחדת עם התפטרותה של תרזה מיי.
* 23 באוקטובר - באזור תעשייה בעיר אסקס התגלו גופותיהם של 39 אנשים במכולה של משאית שהגיעה מבולגריה. נהג המשאית, צעיר בן 25 מצפון אירלנד, נעצר בחשד לרצח.<ref></ref>
* 29 בנובמבר - אוסמן חאן מבצע אירוע דקירה המוני מתרחש בגשר לונדון. באירוע נרצחו שני אנשים. חאן נורה על ידי כוחות המשטרה ומת במקום.<ref></ref><ref></ref>
* 12 בדצמבר - הבחירות הכלליות בבריטניה 2019: בבחירות המפלגה השמרנית זכתה לרוב גדול בפרלמנט והקימה ממשלה עצמאית.

== נולדו ==
* 6 במאי – הנסיך ארצ'י מסאסקס, בנם של הנסיך הארי, דוכס סאסקס ומייגן, דוכסית סאסקס

== נפטרו ==
(:קטגוריה:בריטים שנפטרו ב-2019)
* 1 בפברואר – קלייב סוויפט, שחקן ופזמונאי אנגלי (נולד ב-1936)
* 7 בפברואר – רוזמונד פילצ'ר, סופרת בריטית (נולדה ב-1924)
* 8 בפברואר – אלברט פיני, שחקן קולנוע ותיאטרון בריטי (נולד ב-1936)
* 12 בפברואר – גורדון בנקס, כדורגלן אנגלי (נולד ב-1937)
* 4 במרץ – קית' פלינט, זמר ורקדן בריטי, חבר להקת "הפרודיג'י" (נולד ב-1969)
* 30 במרץ – טניה מאלה, דוגמנית אנגליה שהייתה ידועה במיוחד בשל תפקידה כטילי מסטרסון בסרט ג'יימס בונד "גולדפינגר" (נולדה ב-1941)
* 5 באפריל – סידני ברנר, ביולוג יהודי דרום אפריקאי-אנגלי, חתן פרס נובל לפיזיולוגיה או לרפואה (נולד ב-1927)
* 6 באפריל – דייוויד ג'יימס ת'אולס, פיזיקאי בריטי, חתן פרס וולף לפיזיקה וחתן פרס נובל לפיזיקה (נולד ב-1934)
* 25 ביוני – בריאן מרשל, שחקן בריטי (נולד ב-1938)
* 9 ביולי – פרדי ג'ונס, שחקן קולנוע אנגלי (נולד ב-1927)
* 23 בספטמבר – איליין פיינסטיין, משוררת, סופרת, מחזאית, ומתרגמת יהודייה בריטית (נולדה ב-1930)
* 6 באוקטובר – ג'ינג'ר בייקר, מתופף רוק וג'אז ונגן כלי הקשה בריטי (נולד ב-1939)
* 22 באוקטובר – ריימונד לפארד, מנצח ונגן צ'מבלו בריטי (נולד ב-1927)
* 27 בנובמבר – ג'ונתן מילר, יהודי בריטי, רופא, במאי תיאטרון ומחזות אופרה, עורך ומגיש של תוכניות בנושאי מדע, פילוסופיה, חברה ותרבות בטלוויזיה הבריטית (נולד ב-1934)
* 30 בנובמבר – מייקל הווארד, היסטוריון צבאי בריטי, אביר מסדר האימפריה הבריטית, מסדר ההצטיינות, מסדר עמיתי הכבוד ובעל עיטור הצלב הצבאי (נולד ב-1922)
* 21 בדצמבר – מרטין פיטרס, כדורגלן אנגלי (נולד ב-1943)
* 22 בדצמבר – טוני בריטון, שחקן אנגלי (נולד ב-1924)

==קישורים חיצוניים==

==הערות שוליים==

הממלכה המאוחדת
קטגוריה:2019 בממלכה המאוחדת
יוסף גרפי

יוסף גרפי היה איש ציבור ישראלי שכיהן בין השנים 1969–1972 ו-1975–1976 כראש המועצה ה-3 של גדרה.

== ביוגרפיה ==
יוסף גרפי נולד בגדרה. בצעירותו עזב את בית הוריו לקיבוץ שדה נחמיה. שירת בצה"ל, למד בסמינר ובאוניברסיטה, ב-1968 חזר למשפחתו בגדרה.

ב-1969 הצטרף לסיעת ט"ל ונבחר לעמוד בראשה למרות שהיה חסר ניסיון מוניציפלי, בבחירות לרשויות המקומיות באותה השנה ניצח גרפי את ראש המועצה צבי הרבט עגנון אף על פי שסיעתו של עגנון זכתה ביותר מנדטים. ב-31 בינואר 1972 הודיע על התפטרות מתפקיד ראש המועצה והוחלף על ידי סגנו שלום כהן, גרפי טען שהתפטר מפני שחברי האופוזיציה מנסים להכשילו וכי גורמים בכירים במועצה אינם משתפים איתו פעולה.

ב-1975 נבחר לקדנציה נוספת של שנתיים בהן קיים רוטציה עם יהודה לרנר ושלום כהן, גרפי התחיל את כהונתו מוקדם מהצפוי מפני שיהודה לרנר פינה את מקומו כראש המועצה לאחר שנה בלבד בשל ריב בין סיעת ט"ל לסיעת למען גדרה שבראשה עמד לרנר.

== קישורים חיצוניים ==
* ספר "ואלה תולדות גדרה" [https://postimg.cc/G4zbSckq עמוד 257 אודות יוסף גרפי]

קטגוריה:ראשי המועצה המקומית גדרה
קטגוריה:ישראלים שנולדו במאה ה-20
מאור לוי (שחקן)

מאור לוי (נולד ב-2 בספטמבר 1999) הוא שחקן ישראלי.

==ביוגרפיה ==
לוי נולד וגדל בקריית יובל, ירושלים בן שביעי למשפחה דתית בת תשעה אחים ואחיות. בגיל 11 עזב לפנימיית עין כרמית בירושלים, שם למד במגמת תיאטרון. בהמשך למד כארבע שנים במרכז תיאטרון לנוער ע"ש נורית קציר.

בשנת 2021 שיחק בסדרה "בני אור", שבה הוא מגלם את התפקיד הראשי של "אלי בן דוד" מנהיג החבורה, מוכר סמים על מנת לממן את טיפול הגמילה של אביו הנרקומן.

במאי 2022 השתתף בפסטיבל ירושלים עם המחזה ״נאורים״ אותו הוא כתב וביים ושיחקו ליאל חסון, נצח לוזון, אוריאל שרביט, תמר אזרן, שליו כהן, ליאור אריה, נטע כהן. המחזה היה חלק מחוג תיאטרון בפנימייה עין כרמית.

בנובמבר 2022 שיחק את הנער, הדמות הראשית של הסרט "בתולים", יצירתו של הבמאי מאור זגורי ועליה היה מועמד לפרס אופיר לשחקן הראשי הטוב ביותר. באותה שנה שיחק בסדרת הטלוויזיה "המדובב" את "יובל כץ".

בשנת 2023 שיחק את "מיכאל", בן למשפחה בפרק ב', בעונה החמישית בסדרת הטלוויזיה "זיגי", בערוץ HOT.

ביוני 2024 שיחק את הנער "עומרי" בסרט "חמדה" בבימויו של שמי זרחין.

== מועמדויות ופרסים ==
{| class="wikitable"
!שנה
!פרס
!קטגוריה
!סרט
!מועמדות
|-
!2022
!פרס אופיר
|השחקן הראשי הטוב ביותר
|בתולים
|
|}

==קישורים חיצוניים==

* 

קטגוריה:שחקנים ישראלים
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1999
סמיח קיליצ'סוי

סמיח קיליצ'סוי (בטורקית: Semih Kılıçsoy; נולד ב-21 באוגוסט 2005 בגזיוסמאנפאשה שבטורקיה) הוא כדורגלן טורקי המשחק בעמדת החלוץ בקבוצת בשיקטש מליגת העל הטורקית ובנבחרת טורקיה.

== קריירת מועדונים ==
קיליצ'סוי גדל במחלקת הנוער של בשיקטש. בשנת 2023 החל לשחק בקבוצה הבוגרת של המועדון במסגרת ליגת העל הטורקית ואת הבקעת הבכורה שלו עשה במשחק נגד קיי אף טירנה.

== קריירה בינלאומית ==
ב-4 ביוני 2024 ערך קיליצ'סוי את הופעת הבכורה שלו בנבחרת טורקיה, בתיקו 0-0 נגד נבחרת איטליה במשחק ידידות. נכלל בסגל נבחרת טורקיה ליורו 2024.<ref></ref>

== תארים ==
;בשיקטש
* הגביע הטורקי (1): 2023/24

== קישורים חיצוניים ==

== הערות שוליים ==

קטגוריה:כדורגלנים טורקים
קטגוריה:חלוצי כדורגל טורקים
קטגוריה:כדורגלני בשיקטש
קטגוריה:כדורגלני נבחרת טורקיה
קטגוריה:כדורגלני יורו 2024
קטגוריה:טורקים שנולדו ב-2005
בוריס ברנשטיין

בוריס מויסייביץ' ברנשטיין (ברוסית: Борис Моисеевич Бернштейн, באסטונית: Boris Moiseevich Bernstein 17 בנובמבר 1924 - 23 ביוני 2015) היה היסטוריון אומנות יהודי בברית המועצות ולאחר התפרקותה באסטוניה, דוקטור לתולדות האומנות ופרופסור באקדמיה האסטונית לאומנויות, בנו של משה ברנשטיין.

ברנשטיין נולד באודסה במשפחה שמוצאה מבאלטה וגדל ברחוב בבל 12(כיום רחוב היהודים) בשכנות למשפחתו של המשורר היהודי חנן ויינרמן. ברנשטיין למד עשר שנים לנגן בפסנתר בבית הספר למוזיקה סטוליארסקי, בקונסרבטוריון הממלכתי של אודסה. בקונסרבטוריון פגש את מי שעתידה להיות אשתו, הפסנתרנית פרידה אברמובנה ברנשטיין לבית פריבלודה, בתו של עורך הדין, הבלשן-אונומסט והביבליוגרף אברם סולומונוביץ' פריבלודה, גם הם מבאלטה.

בקיץ 1941, בעקבות הפלישה הגרמנית-רומנית לברית המועצות פונה יחד עם משפחתו לעיר רובצובסק. לאחר סיום בית הספר ב-1942 גויס לצבא כטכנאי תותחים, לקח חלק במלחמה וזכה במדליה על הניצחון על גרמניה הנאצית. ב-1946 השתחרר בדרגת מייג'ור והתיישב בלנינגרד.

ברנשטיין למד תולדות האומנות באוניברסיטת לנינגרד ובסיום לימודיו חיפש עבודה מתאימה, אך לא מצא בלנינגרד ועבר לטלין, באסטוניה הסובייטית. בוריס ברנשטיין החל לעבוד כמרצה לתולדות האמנות ואסתטיקה במכון הממלכתי לאמנות של הרפובליקה הסובייטית האסטונית בשנת 1951 והפך לפרופסור באוניברסיטת טאלין לאמנויות (כיום האקדמיה האסטונית לאמנויות) בשנת 1995.

ברנשטיין נבחר למועצת המנהלים של איגוד האמנים האסטוני והקדיש זמן רב ותשומת לב לארגון חיי האמנות באסטוניה. ברנשטיין למד ברוסיה, היו לו שם מכרים וחברים רבים, והוא התמצא במשחקי הכוח שם, במאבק בין קבוצות שמרניות וליברליות יותר. זו הסיבה שברנשטיין היה מועמדם של אומנים אסטונים למועצת המנהלים של כל האיגוד, והוא נבחר שם בשנים 1968–1978.

ברנשטיין הגדיר את עצמו כשייך לתרבות האסטונית, אך הוא שמר גם על קשר עם התרבות הרוסית. לדבריו, ההזדהות עם התרבות האסטונית אפשרה לו להסתכל על התרבות הרוסית בשתי דרכים – מבפנים ומבחוץ. ככזה, בוריס ברנשטיין העשיר את שתי התרבויות וקידם הבנה הדדית. בוריס ברנשטיין היה חבר כבוד של אגודת האמנים האסטונית ושל האגודה האסטונית להיסטוריונים ואוצרים של אמנות ודוקטור לשם כבוד של האקדמיה האסטונית לאמנויות.

משנת 1995 חי עם אשתו ועם בתו אלנה בפאלו אלטו, קליפורניה, שם המשיך להרצות על תולדות האמנות.

מאז 1956 פורסמה סדרה שלמה של ספריו המוקדשת לאמנים אסטונים רבים ברוסית ובאסטונית, ובשנת 1970 פורסמה המונוגרפיה הגדולה שלו "גרפיקה אסטונית", שכמו מאמריו הרבים שפורסמו במדינות שונות, אפשרה לקוראים שאינם אסטונים להיכנס לעולם הלא מוכר של האמנות האסטונית. הוא הופקד להציג תערוכות של אמנים אסטונים במוסקבה ובסנט פטרסבורג, בריגה ובווילנה, בטביליסי ובוורשה וכו'.

== קישורים חיצוניים ==
* [http://www.borisbernstein.com/index.html האתר הרשמי של בוריס ברנשטיין] 
* [https://kultuur.err.ee/307003/in-memoriam-boris-bernstein-17-xi-1924-23-vi-2015 In memoriam Boris Bernstein 17. XI 1924 - 23. VI 2015] 

==הערות שוליים==

קטגוריה:יהודים אנשי הצבא האדום במלחמת העולם השנייה
קטגוריה:היסטוריונים יהודים סובייטים
קטגוריה:מהגרים מאסטוניה לארצות הברית
קטגוריה:חוקרי תולדות האמנות יהודים
קטגוריה:ילידי 1924
קטגוריה:אמריקאים שנפטרו ב-2015
Autodistruttivo

"Autodistruttivo" (בעברית: "הרס עצמי") הוא שיר שהוקלט על ידי הלהקה האיטלקית לה סד. הוא יצא לאור ב-7 בפברואר 2024 בהוצאת חברת התקליטים ביליב מיוזיק, כסינגל מתוך אלבום אולפן השמיני שלה, Odio la Sad.

השיר הגיע למקום ה-17 במצעד הסינגלים האיטלקי.

== רקע וכתיבה ==
השיר נכתב על ידי אנריקו פונטה, פרנצ'סקו עמנואלה קלמנטה, מרקו פאגנלי, מתאו בוטיצ'יני וריקרדו צאנוטי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-22.1 מיליון השמעות.

"Autodistruttivo" היה שירה של לה סד לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-27.

== וידאו קליפ ==
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-3.9 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| זהב
| 50,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בפברואר 2024
|הזרמת מוזיקה • הורדה דיגיטלית
|ביליב מיוזיק
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי פסטיבל סן רמו 2024
קטגוריה:שירים באיטלקית
ירוק ללא גבולות

ירוק ללא גבולות (בערבית: أخضر بلا حدود (אח'דר בלא חדוד), מוכר גם כ- Green Without Borders) או האגודה הלאומית להגנה ופיתוח משאבי יער ובעלי חיים<ref name="tasnim"></ref> היא עמותה למען הסביבה שהוקמה ב-20 ביוני 2013, שמרכזה באל-נבטיה שבלבנון. הארגון הוא זרוע של ארגון הטרור חזבאללה ופועל במסווה לקידום מטרותיו.

נשיא האגודה הוא זהיר סובחי נחלה.

==היסטוריה==
בשנותיה הראשונות יזמה העמותה פרויקטים שונים בהם נטיעת מיליון עצים ו"עץ לכל אזרח".

ירוק ללא גבולות פועלת בכיסוי של ארגון שמטרתו שימור הטבע, נטיעת עצים וייעור, אך בפועל משמשת האגודה לקידום אינטרסים של חזבאללה. פעילות האגודה כוללת הקמת עמדות תצפית לאורך קו הגבול עם ישראל. ב-2017 חשף צה"ל בפני מועצת הביטחון תיעוד של רשת תצפיות של חזבאללה שמופעלים במסווה של הארגון. לטענת ישראל הארגון משמש כדי להפר את החלטה 1701 של מועצת הביטחון של האו"ם. כמו כן עוסק הארגון בהגבלת חופש התנועה של יוניפי"ל בעמדותיו.

פעילי הארגון השתלטו על שטחים באזור העיירה רמיש ובעקבות זאת אירעו תקריות עם תושבי המקום ב-2022.<ref name="memri23"></ref>

ב-16 באוגוסט 2023 הכריז המשרד לבקרה על נכסים זרים של ארצות הברית על סנקציות נגד הארגון בטענה שהוא משמש ככסות לחזבאללה.<ref></ref> בהמשך הכריז גם שר הביטחון יואב גלנט על הארגון כארגון טרור.

==הערות שוליים==

קטגוריה:חזבאללה
לורדנה ברטה

לורדנה ברטה (באיטלקית: Loredana Bertè; נולדה ב-20 בספטמבר 1950) היא זמרת, כותבת שירים ושחקנית איטלקייה. במרוצת הקריירה הארוכה שלה עבדה עם מספר כותבי שירים בולטים בתעשיית המוזיקה האיטלקית, כמו פינו דניאלה, איבנו פוסטי, מריו לאבצי, מנגו ואנריקו רוג'רי. אחותה, מיה מרטיני, היא זמרת ידועת-שם גם כן. היא התנסתה במגוון ז'אנרים וסוגות מוזיקליות, החל ממוזיקת רוק ופאנק וכלה ברגאיי ופופ.<ref name="bio">Evan C. Gutierrez. [http://www.allmusic.com/artist/loredana-bertè-mn0000362300/biography Loredana Bertè]. allmusic.com</ref> ברטה ידועה בלבוש האקסצנטרי שהיא לובשת על הבמה להופעותיה.

ברטה נולדה בבגנרה קלברה שבנפת רג'ו די קלבריה בדרום איטליה. היא השלישית מתוך ארבע בנות, שנולדו להוריה, ג'וזף רדאמס ומריה סלווינה דאטו. לאחר שהשניים התגרשו עברה ברטה עם אמה לרומא.

ב-19 בדצמבר 2023 הוכרזה אמורוסו כאחת המשתתפות בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירה לתחרות היה "Pazza", והוא דורג בערב הגמר במקום השביעי.<ref></ref><ref></ref> מאוחר יותר התחרתה עם אותו השיר בקדם הלאומי הסן-מרינזי לאירוויזיון, Una voce per San Marino 2024. היא הגיעה למקום השני, והפסידה ללהקת מגארה עם "11:11".<ref></ref>

בשנת 1989 נישאה לטניסאי ביורן בורג, ממנו התגרשה ב-1993 על רקע התמכרותו לסמים.
== קישורים חיצוניים ==
* 

== הערות שוליים ==

קטגוריה:זמרות איטלקיות
קטגוריה:ילידות 1950
האקדמיה הממלכתית של מוסקבה לכוריאוגרפיה

,האקדמיה הממלכתית של מוסקבה לכוריאוגרפיה (ברוסית: Московская государственная академия хореографии), הנודעת בציבור בשם "האקדמיה של הבולשוי בלט", הוא מבתי הספר הוותיקים והיוקרתיים ביותר לבלט בעולם, השוכן במוסקבה, רוסיה. האקדמיה היא בית הספר שליד הבולשוי בלט. היא נוסדה ב-23 בדצמבר 1773. כבית הספר השני לבלט ברוסיה, חתמה האקדמיה חוזה עם הכוריאוגרף האיטלקי פיליפו בקארי, ש"היה כנראה המוכשר ביותר ללמד ילדים לרקוד בדייקנות רבה ככל האפשר ולהופיע לפני קהל בכל בלט-פנטומימה."

הבולשוי בלט מקבל את רוב רקדניו מן האקדמיה, וכמוהו רוב להקות הבלט במוסקבה. רבים מאוד מן הכוריאוגרפים, מדריכים ובוגרי האקדמיה עשו להם שם בעולם הבלט, בהם מאיה פליסצקאיה, שהייתה לפרימה בלרינה אסולוטה של הבולשוי. 

האקדמיה קיבלה ציון לשבח משר החוץ היפני על תרומתה לקידום חילופי התרבות בין יפן לרוסיה, ב-1 בדצמבר 2020.

== היסטוריה ==
הבולשוי הוא בית הספר הוותיק ביותר לתיאטרון במוסקבה. הוא נוסד בפקודת קתרינה הגדולה כבית יתומות בשנת 1763. שיעורי מחול החלו רק בשנת 1773 בבית היתומות. שמות אחרים שבהם נודע בית הספר הם: "אקדמיית בולשוי", "בת הספר לבלט של הבולשוי", "המכון הכוריאוגרפי של מוסקבה", "בית הספר לבלט של מוסקבה,, "בית ספר בולשוי לבלט של מוסקבה" ו"בית הספר של בולשוי לתיאטרון בלט".

== מנהלים ==

== שיטה וחינוך ==
שיטת ההוראה של הבולשוי מיוסדת על תוכנית הלימודים הרוסית, המותאמת ליכולת התלמיד. תוכנית לימודים זו, הידועה בשם שיטת ואגאנובה, מקובלת על בתי ספר לבלט ברחבי העולם. התוכנית כוללת טכנית בלט, עבודה על קצות האצבעות, עבודה במרכז הסטודיו, רפרטואר, פה דה דה, ג'אז, ריקוד אופי ומחול היסטורי.

== מתקנים ==
מתקני ההוראה באקדמיה של הבולשוי בלט כוללים עשרים אולמות סטודיו גדולים עם רצפת-מחול מקצועית למניעת החלקה. תקרות גבוהות המאפשרות אימוני פה דה דה (מחול שניים), ושני גבהים של מוטות מאוזנים להתאים הן לילדים והן למבוגרים. 

== בוגרים בולטים ==
הבולשוי הוא בית הספר שממנו מקבל בולשוי בלט את רוב רקדניו, וכמוהו גם רוב להקות הבלט האחרות במוסקבה. האקדמיה הוציאה רשימה ארוכה של בלרינות ורקדנים ידועי-שם, בהם:

== סמינר קיץ אינטנסיבי ==
האקדמיה משתפת פעולה עם הקרן הרוסית אמריקאית לקיום סמינר קיץ אינטנסיבי במרכז לינקולן בניו יורק ובמידלברי, קונטיקט.
 
== קישורים לחיצוניים ==
<div class="mw-content-ltr">
*[http://www.balletacademy.ru Official website] 
*[https://web.archive.org/web/20080320040814/http://portal.unesco.org/culture/en/ev.php-URL_ID=20037&URL_DO=DO_PRINTPAGE&URL_SECTION=201.html The Moscow State Academy of Choreography] page at UNESCO
*[http://www.bolshoiballetacademy.com/ Summer Intensive in New York City]
</div>
==קישורים חיצוניים==
* 

==הערות שוליים==

קטגוריה:בתי ספר לבלט
קטגוריה:בלט
תרבות
Pazza

"Pazza" (בעברית: "מטורף") הוא שיר שהוקלט על ידי הזמרת האיטלקייה לורדנה ברטה. הוא יצא לאור ב-7 בפברואר 2024 בהוצאת חברת התקליטים וורנר מיוזיק איטליה, כסינגל מתוך אלבום האולפן שלה, Ribelle.

השיר הגיע למקום השמיני במצעד הסינגלים האיטלקי.

== רקע וכתיבה ==
השיר נכתב על ידי המבצעת, אנדראה בונומו, אנדראה פגליזה ולוקה קיארבאלי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-20.5 מיליון השמעות.

ב-19 בדצמבר 2023 הוכרזה ברטה כאחת המשתתפות בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירה לתחרות היה "Pazza", והוא דורג בערב הגמר במקום השביעי.<ref></ref><ref></ref> מאוחר יותר התחרתה עם אותו השיר בקדם הלאומי הסן-מרינזי לאירוויזיון, Una voce per San Marino 2024. היא הגיעה למקום השני, והפסידה ללהקת מגארה עם "11:11".<ref></ref>

== וידאו קליפ ==
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-16 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| פלטינה
| 100,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בפברואר 2024
|הזרמת מוזיקה • הורדה דיגיטלית
|וורנר מיוזיק איטליה
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי פסטיבל סן רמו 2024
קטגוריה:שירים באיטלקית
קטגוריה:שירים על יהלומים
קטגוריה:סינגלים בהוצאת וורנר מיוזיק גרופ
היכל התרבות (מודיעין)

היכל התרבות מודיעין ע"ש משה ספקטור, הידוע גם בשם "מרכז לאמנויות הבמה מודיעין-מכבים-רעות", הוא ביתן תרבות מוביל הממוקם בלב העיר. הוא מציע מגוון עשיר של הצגות, מופעים ואירועים לכל הגילאים, תוך שהוא משמש כזירת תרבות חשובה עבור תושבי העיר והסביבה. הוא היכל התרבות היחיד בעיר. בנוסף לקונצרטים מוצגים בו לעיתים מחזות זמר, מופעים ונערכים בו כנסים.

== מידע ==
היכל התרבות מודיעין, הידוע גם בשם "מרכז לאמנויות הבמה מודיעין-מכבים-רעות", הוקם בשנת 2008. הוא תוכנן על ידי האדריכלים אילן פינצ'ובר ומוטי גיל. בנייתו של ההיכל ארכה כשנתיים. ההיכל נחנך בשנת 2010 בטקס חגיגי בהשתתפות אישי ציבור רבים.

== אדריכלות ==
היכל התרבות מודיעין הוא מבנה מודרני, בעל חזית זכוכית גדולה. הבניין מורכב משני אולמות: אולם מרכזי גדול ואולם קטן יותר. האולם המרכזי יכול להכיל עד 600 צופים, והאולם הקטן יכול להכיל עד 300 צופים. שני האולמות מצוידים במערכות שמע ותאורה מתקדמות.

== פעילות ==
היכל התרבות מודיעין הוא ביתן לתרבות ואמנות במודיעין-מכבים-רעות. בהיכל מתקיימות מגוון רחב של הופעות, ביניהן הצגות תיאטרון, מופעי מוזיקה, מופעי מחול, הרצאות וסדנאות. בהיכל מתקיימים גם אירועים מיוחדים, כגון פסטיבלים, ירידים וכנסים. היכל התרבות מודיעין הוא מרכז תרבותי חשוב עבור תושבי העיר והסביבה.

== קישורים חיצוניים ==

* 
* 

קטגוריה:מודיעין-מכבים-רעות: מבנים
קטגוריה:ישראל: אולמות קונצרטים
אלפרד זיידל

אלפרד זיידל (בגרמנית: Alfred Seidl; 30 בינואר 1911 – 25 בנובמבר 1993) היה משפטן ופוליטיקאי גרמני, חבר המפלגה הנוצרית-סוציאלית בבוואריה.

==ביוגרפיה==
ב-1938 קיבל דוקטורט במשפטים מאוניברסיטת מינכן.

לפי ההיסטוריון ריצ'רד ג'. אוונס, החזיק זיידל בעמדות נאציות. זיידל היה חבר המפלגה הנאצית מ-1937 עד 1940. מ-1940 היה חבר בוורמאכט וב-1945 השתקע במינכן והחל לעבוד כעורך דין.

זיידל זכה לפרסום כסנגור במשפטי נירנברג, שבמהלכם הגן על הנס פרנק ורודולף הס ופעל למען שיקומו של האחרון עד סוף ימיו. במשפט המיניסטריונים היה סנגורו של הנס לאמרס, במשפט פוהל הגן על אוסוולד פוהל, במשפט הרופאים על פריץ פישר, קארל גבהרדט והרטה אוברהויזר ובמשפט אי גה פארבן על . כמו כן הגן על אילזה קוך במשפטה.

מ-1958 עד 1986 היה זיידל חבר ב. מנובמבר 1974 ועד מאי 1977 היה שר המשפטים של בוואריה, וממאי 1977 ועד 1978 היה שר הפנים. בתקופת כהונתו כשר הפנים הושלמה הרפורמה המוניציפלית בבוואריה.

זיידל מת ב-1993, בגיל 82.

==קישורים חיצוניים==

==הערות שוליים==

קטגוריה:משפטי נירנברג
קטגוריה:עורכי דין גרמנים
קטגוריה:בוגרי אוניברסיטת מינכן
קטגוריה:מכחישי שואה
קטגוריה:גרמנים שנולדו ב-1911
קטגוריה:גרמנים שנפטרו ב-1993
קטגוריה:בוואריה: אישים
רופ קנוואר

רוּפקוּוָארבָּה קָנוָואר (באנגלית: Roopkuvarba Kanwar ; ילידת 1969 - 4 ספטמבר 1987) הייתה אישה רג'פוטית הודית שנשרפה בטקס סאטי,<ref name=":0"></ref><ref name=":1"></ref>בכפר שבראג'סטאן, הודו. היא הייתה נשואה במשך שמונה חודשים למאל סינג שחוואת (Maal Singh Shekhawat), שמת יום קודם לכן בגיל 24. בזמן האירוע היא הייתה בת 18 ולזוג לא היו ילדים.<ref name=":2"></ref>

ככל הנראה מדובר באישה האלמנה האחרונה בהודו, שנאלצה על פי מנהג עתיק, להישרף יחד עם גופת בעלה, לאחר פטירתו.

== מוות ==
רופ קנוור נשרפה בחיים על מדורת ההלוויה של בעלה, בנוכחות כמה אלפי אנשים.<ref name=":0" /> לאחר מותה, היא קיבלה את התואר "סאטי מאטה" (sati mata) שפירושו "אמא סאטי", או "אמא טהורה". המוות עורר סערה ציבורית בכל רחבי המדינה ובהמשך גם ברחבי הודו.
ציור של טקס "סאטי" (1851). האלמנה (מימין) מובלת לשריפה

=== חקיקה ===
הסערה בעקבות המקרה הובילה תחילה לחקיקה נגד הטקס בראג'סטאן ובהמשך חוקק חוק בפרלמנט ההודי .<ref></ref>

=== הדיווחים על אודות המקרה ===
עדי ראייה מקרב המשפחה, חברים, וכפריים העידו כי רופ קנוור בחרה מרצונה לעלות על המוקד<ref></ref> אך היו עדויות שהיא אולצה לכך, על ידי משתתפים בטקס ההלוויה.<ref name=":2" />

=== כתבי אישום והעמדה לדין ===
בעקבות המקרה והסערה שהתחוללה, נעצרו 45 איש והם הואשמו במותה. 25 מהם זוכו בנובמבר 2004, שישה אינם בחיים, חמישה הוכרזו כנמלטים.<ref name=":1" /> חקירה מאוחרת יותר הובילה למעצר כפריים נוספים וביניהם אבי הבעל ו-3 קרובי משפחה שהועמדו לדין באשמת רצח וסיוע להתאבדות.<ref name=":0" />

בנוסף, 11 אנשים, כולל פוליטיקאים מהממשל המרכזי, הואשמו בהאדרת טקס הסאטי, אך בינואר 2004 זיכה בית משפט מיוחד בג'איפור את כל 11 הנאשמים בתיק.<ref></ref>

== הערות שוליים ==

קטגוריה:ילידי 1969
קטגוריה:נפטרים ב-1987
Nei letti degli altri

Nei letti degli altri (בעברית: במיטות של אחרים) הוא אלבום האולפן השלישי של הזמר-יוצר האיטלקי מחמוד. את האלבום הוציאה לאור ב-16 בפברואר 2024 חברת התקליטים איילנד רקורדס. מתוך האלבום יצאו לאור שלושה סינגלים: "Cocktail d'amore", "Tuta gold" ו-"Sempre / Jamais".<ref></ref><ref></ref><ref></ref>

== רשימת רצועות ==

== מיקומי שיא ==

== קישורים חיצוניים ==

==הערות שוליים ==

קטגוריה:אלבומי 2024
קטגוריה:אלבומי מחמוד
קטגוריה:אלבומים באיטלקית
קטגוריה:אלבומי חברת איילנד רקורדס
Cocktail d'amore

"Cocktail d'amore" (בעברית: "אוהב קוקטיילים") הוא שיר שהוקלט על ידי הזמר האיטלקי מחמוד. הוא יצא לאור ב-3 בנובמבר 2023 בהוצאת חברת התקליטים איילנד רקורדס, כסינגל הראשון מתוך אלבום האולפן השלישי שלו, Nei letti degli altri.

השיר הגיע למקום ה-32 במצעד הסינגלים האיטלקי.

== רקע וכתיבה ==
השיר נכתב על ידי המבצע בלבד. הוא עבד לצד אלסנדרו בוג'ורנו, צ'ארלי קרלס, פרנצ'סקו פוגאצה ומרקלו גרילי על הלחן. את ההפקה המוזיקלית של השיר עשה דריו פאיני. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.5 מיליון השמעות.

== וידאו קליפ ==
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-3.2 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|3 בנובמבר 2023
|הזרמת מוזיקה • הורדה דיגיטלית
|איילנד רקורדס
|style="text-align:center;"|
|}

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי מחמוד
קטגוריה:שירים באיטלקית
קטגוריה:שירים על אלכוהול
קטגוריה:סינגלים בהוצאת איילנד רקורדס
Tuta gold

"Tuta gold" (בעברית: "חליפת זהב") הוא שיר שהוקלט על ידי הזמר האיטלקי גאולייר. הוא יצא לאור ב-7 בפברואר 2024 בהוצאת חברות התקליטים איילנד רקורדס ויוניברסל מיוזיק גרופ, כסינגל השני מתוך אלבום האולפן השלישי שלו, Nei letti degli altri.<ref></ref>

השיר הגיע למקום הראשון במצעד הסינגלים האיטלקי.

== רקע וכתיבה ==
השיר נכתב על ידי המבצע, יקופו אטורה ופרנצ'סקו קאטיטי.<ref></ref> בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-93.5 מיליון השמעות.

"Tuta gold" היה שירו של מחמוד לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע בערב הגמר למקום השישי.<ref></ref><ref></ref>

== וידאו קליפ ==
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-69 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| 4× פלטינה
| 400,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בפברואר 2024
|הזרמת מוזיקה • הורדה דיגיטלית
|איילנד רקורדס יוניברסל מיוזיק גרופ
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי מחמוד
קטגוריה:שירי פסטיבל סן רמו 2024
קטגוריה:שירים באיטלקית
קטגוריה:סינגלים בהוצאת איילנד רקורדס
קטגוריה:סינגלים בהוצאת יוניברסל מיוזיק גרופ
מיני טף

מיני טף (בנורווגית: Minibarna - בתרגום חופשי: מיניברנה) היא סדרת טלוויזיה נורווגית לילדים שהופצה עבור NRK, בנורווגיה שודרה הסדרה ב NRK Super בשנת 2019 ובישראל בערוץ לולי בשנת 2022. הסדרה בת 3 עונות ו 48 פרקים באורך 18 דקות.

== עלילה ==
המיני טף הם קבוצה של כמה פעוטות חמודים שבכל פרק מגלים דברים חדשים יחד עם בובה דמוית פיל סגולה בהנפשה ממוחשבת בשם טופי והמנחה. כל פרק מוסדר במבנה קבוע המכיל המון קטעים העוסקים בנושאים שונים: קודם כל ניתן לראות את המיני טף כשהם מפרקים מגדל קוביות, לאחר מכן טופי יתחבא באובייקטים שונים והמנחה והצופים צריכים לחפש אותו, כל קטע כולל משהו העוסק בנושאים שונים (ישנם כמה קטעים שונים על זה), לאחר מכן יכנס טופי לספר ויהפוך לאנימציה, הוא ינהג בכלי רכב שונים ויפגוש בעלי חיים וישיר איתם שיר (החיות נמצאות במקום בו הם מצויות), בפרקים היותר חדשים טופי מחפש את האב או האם של החיה. ולאחר מכן טופי יגרום לגולה בצבע שונה להתגלש (בפרקים היותר חדשים מופיעה רכבת צבעונית), לסיום ישנו שיר כלשהו.

== דמויות ==
* טופי: בובה דמוית פיל סגולה.
* המיני טף: תינוקות הלבושים בצבעים שונים.

== סדרות ספין אוף ==
לסדרה סדרת ספין אוף אחת:
* טופי ומכוניות הפלא: בסדרה הזו רק טופי והמספר מופיעים ולומדים על כלי תחבורה שונים, סדרה זו מלמדת על כלי תחבורה. בישראל בדיבוב לעברית שודרה הסדרה בערוץ לולי.

== מדבבים ==
הדיבוב העברי הופק על ידי ענבר שטגר עזרא ובוים על ידי תומר שביט ושמעון לייבין.
{| class="wikitable"
|+
!שם הדמות
!מדבב\ת בעברית
|-
|טופי
|מאיה לבני
|-
|מספר
|גלעד קלטר
|}
==קישורים חיצוניים==

קטגוריה:סדרות טלוויזיה לילדים
קטגוריה:סדרות טלוויזיה נורווגיות
קטגוריה:סדרות ערוץ הופ!
קטגוריה:ערוץ לולי: סדרות
מניני

אלסיו מיניני (באיטלקית: Alessio Mininni; נולד ב-19 בדצמבר 1997),<ref name="Corriere Del Mezzogiorno1"></ref> ידוע בשם הבמה מניני, הוא זמר-יוצר איטלקי.

== שנותיו הראשונות ==
מניני נולד וגל בביטו, עיירה במטרופולין בארי.<ref name="Corriere PL"></ref><ref></ref> אביו עסק במתכות ואמו הייתה עקרת בית.<ref name="Corriere Del Mezzogiorno2"></ref> יש לו אח אחד.<ref name="Re'Volver Blog"></ref>

את אהבתו למוזיקה קיבל בגיל 9, כשראה עם אביו הופעה של U2. לאחר מכן החל ללמוד נגינה על גיטרה.<ref name="L'Edicola del Sud"></ref>

== קריירה ==
בשנת 2016 התחרה מניני בעונה ה-16 של תחרות הכישרונות Amici di Maria De Filippi.<ref></ref> בשנים 2017 ו-2019 הוציא את "Parlami di te" ו-"Peggio di ieri" בהתאמה.

בשלהי 2022 השתתף בשלב המקדים לפסטיבל סן רמו 2023, ה-Sanremo Giovani, עם השיר "Mille porte".<ref name="La Repubblica"></ref><ref></ref> הוא לא העפיל לשלב הבא והודח מן התחרות.<ref></ref> מניני היה אחד משלושים האמנים שהתחרו בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה.<ref></ref> שירו לתחרות, "Spettacolare", סיים בערב הגמר במקום ה-26.

== דיסקוגרפיה ==
{| class="wikitable plainrowheaders" style="text-align:center;"
! rowspan="2" scope="col" | כותרת
! rowspan="2" scope="col" | פרטים
! colspan="1" scope="col" | מיקומי שיא
|-
! scope="col" style="width:3em;font-size:90%;" | ITA<ref></ref>
|-
! scope="row" | Spettacolare
|
* יצא לאור: 6 בפברואר 2024
* חברת תקליטים: קולומביה רקורדס
* פורמטים: תקליטור, הורדה דיגיטלית, הזרמת מוזיקה
| 75
|}

== קישורים חיצוניים ==
* 

== הערות שוליים ==

קטגוריה:זמרים איטלקים
קטגוריה:איטלקים שנולדו ב-1997
אחמד בהשתי

אחמד בהשתי (בפרסית: احمد بهشتی; נולד ב-1935), הוא אייתוללה ופוליטיקאי איראני. הוא היה נשיא אוניברסיטת קום, וכיהן כחבר בכינוס הראשון והשני באספה המייעצת האסלאמית (הפרלמנט האיראני) כנציג מטעם מחוז פארס, וכן היה חבר בקדנציה השלישית, הרביעית, החמישית והשישית של מועצת המומחים האיראנית.<ref></ref><ref></ref>

==ביוגרפיה==
אחמד בהשתי נולד ב-1935 במיאן דה, פאסה, פרובינציית פארס. הוא נולד למשפחה דתית; אביו, חאג' שייח' עבדול מג'יד בהשתי, היה איש דת שיעי ומנהיג תפילה בעיר הולדתו.<ref name="ahmadbeheshti.ir"></ref>

אחמד החל תחילה את לימודי האסלאם שלו עם אביו, ולאחר מכן בעצת אביו למד בסמינר אגה באבא חאן בשיראז בשנת 1949. בהיותו שם, לימד אותו חוסיין אייתוללהי ואחרים. הוא שהה שם עד 1954, לפני שלמד בבית הספר החאן בשיראז. בשנת 1959, הוא היגר לבסוף לקום כדי להמשיך את לימודי האסלאם שלו בחווזה של קום.<ref></ref> בהיותו בקום, הוא התמקד בלימודי פילוסופיה אסלאמית, כמו גם בנושאים העיקריים כמו תורת המשפט האסלאמית ואחרים כדי להגיע לאיג'תיהאד. הוא למד אצל אנשי דת בכירים כגון כמו מוהגה דמד, רוחאללה חומייני וחוסין בורוג'רדי.<ref name=":0"></ref> לאחר שהפך לאייתוללה, אחמד למד אז באוניברסיטת ח'ארזמי בטהרן כדי ללמוד פילוסופיה. בשנת 1966, הוא קיבל דוקטורט בפילוסופיה ומורטזה מוטהארי היה אחד מהפרופסורים שלו באוניברסיטה.<ref></ref> לאחר מכן חזר לקום, כדי ללמד אסלאם בסמינרים וכן להיות פרופסור באוניברסיטאות בטהרן ובקום.<ref></ref>

לפני המהפכה האיראנית של 1979 התנגד בהשתי לשלטון שושלת פהלווי. השלטונות של הממלכה האיראנית הוציאו נגדו מספר צווי הגבלות נסיעה על היותו נגד שלטון השאה והוא אף נעצר.<ref></ref>

לאחר המהפכה ייצג את מחוז פארס בפרלמנט האיראני במשך שתי קדנציות.<ref></ref> הוא היה נשיא אוניברסיטת קום משנת 2010 עד 2013 לאחר מותו של האייתוללה חוראמאבאדי.<ref></ref> הוא ייצג את פארס במועצת המומחים מאז 1998.<ref></ref><ref></ref> מאז 2014, הוא גם האימאם של תפילת יום שישי במיאן דה, פאסה.<ref></ref>

==קישורים חיצוניים==

==הערות שוליים==

קטגוריה:אנשי דת מוסלמים איראנים
קטגוריה:אנשי דת מוסלמים שיעים
קטגוריה:איראנים אנטי-אמריקאים
קטגוריה:איראנים אנטי-ציונים
קטגוריה:פוליטיקאים איראנים
קטגוריה:איראנים שנולדו ב-1935
חסן שריעתי ניאסר

חסן שריעתי ניאסר (בפרסית: حسن شریعتی نیاسر; נולד ב-21 במרץ 1933) הוא אייתוללה ופוליטיקאי איראני<ref></ref> ששימש הוא היה חבר במועצת המומחים האיראנית, וייצג את פרובינציית אספהאן בקדנציה הרביעית שלה.<ref></ref>

==ביוגרפיה==
ניאסר נולד בניאסר, עיר בפרובינציית אספהאן למשפחה דתית. בילדותו למד בבית הספר "גוזר באבא ואלי" בכאשאן, ולאחר מכן יצא לאראכ כדי להתחיל את לימודי האסלאם.<ref></ref>

לאחר שסיים את לימודי היסוד שלו באראכ, ניאסר עבר להתגורר בקום כדי ללמוד בסמינר קום. הוא למד שיעורים מתקדמים, שם השלים את רמת הדרסה חריג' (לימודי אסלאם ברמה מתקדמת). במהלך שהותו בקום, הוא השתתף בשיעורים של כמה מלומדים בולטים ובהם מוסא א-סדר, מוחמד סדוקי, מורטזה מוטהארי, לקאני רשטי, מירזה ג'וואד תבריזי, עלי משקיני והשייח' עבדול ג'וואד סאדי ג'בל אמל. הוא לקח שיעורי פיקה מרוחאללה חומייני, מוחמד תגי בורוג'רדי, מורטזה הארי יזדי ומירזה אבולפזל זהדי. הוא לקח שיעורי פילוסופיה אסלאמית כמו גם ופרשנות הקוראן אצל מוחמד חוסיין טבאטבאי. הוא נסע למשהד כדי ללמוד שם זמן קצר תחת שייח' האשם קזוויני, וגם נג'ף תחת מוחמד האדי מילאני.<ref></ref>
הוא התמודד בבחירות לכינוס החמישי של מועצת המומחים אך לא הצליח להיבחר.<ref></ref>

==הערות שוליים==

קטגוריה:אנשי דת מוסלמים איראנים
קטגוריה:אנשי דת מוסלמים שיעים
קטגוריה:איראנים אנטי-אמריקאים
קטגוריה:איראנים אנטי-ציונים
קטגוריה:איראנים שנולדו ב-1933
קטגוריה:פוליטיקאים איראנים
הארי פוטר: אלופי הקווידיץ'

הארי פוטר: אלופי הקווידיץ (Harry Potter: Quidditch Champions) הוא משחק וידאו ספורט-קוסמים שמפותח על ידי Unbroken Studios ופורסם על ידי Warner Bros. Games תחת התווית Portkey Games. המשחק מתמקד בספורט קווידיץ' מתוך היקום של הארי פוטר. השחקן שולט בדמות אחד השחקנים שמחזיקה בעמדה ספציפית בקווידיץ' ועוסקת במשימות יחיד ובמצבי מרובה משתתפים תחרותיים.<ref></ref>

הפיתוח החל מספר שנים לפני ההכרזה באפריל 2023,<ref></ref> המשחק מתוכנן לצאת ב-3 בספטמבר 2024 עבור Nintendo Switch, PlayStation 4, PlayStation 5, Windows, Xbox One ו-Xbox Series X/S, כאשר הוא זמין מהיום הראשון ב-PlayStation Plus.<ref></ref>

== משחקיות ==
הארי פוטר: אלופי הקווידיץ' הוא משחק ספורט מרובה משתתפים המתמקד בתחרות.<ref></ref><ref></ref> המשחק סובב סביב קווידיץ', ספורט פופולרי ביקום הארי פוטר.<ref></ref> שחקנים יכולים להתאים אישית את הדמות שלהם ולבחור מתוך ארבע עמדות שונות: שומר, רודף, חובט, מחפש.

== פיתוח והכרזה ==
ההכרזה הגיע כ-20 שנה לאחר המשחק הקודם בנושא קווידיץ' הארי פוטר: גביע העולם בקווידיץ'.<ref></ref> הסגנון הוויזואלי של המשחק נבדל ממשחקי הארי פוטר אחרים כגון הוגוורטס לגאסי, שכן הוא שואף לקבל מראה מצויר ופחות ריאליסטי. למרות היותו מתרחש ביקום עולם הקוסמים, המשחק אינו עיבוד ישיר לספרים או לסרטים. והמפתחים שואפים לשמור על האותנטיות של החזון המקורי של ג'יי קיי רולינג, תוך הצגת אלמנטים חדשניים המאפשרים למעריצים לחקור את עולם הקסם בדרכים חדשות. לרולינג אין מעורבות ישירה בפיתוח המשחק.<ref></ref><ref></ref>

במאי 2023, צילומי משחק עלו ב־Reddit ובאתרים דומים. האחים וורנר והסירו במהירות את כל התוכן שדלף.<ref></ref> באוגוסט 2023 דלפו קטעים נוספים, שבהם שחקנים לוקחים על עצמם את התפקידים של דמויות ידועות כמו הארי פוטר ורון וויזלי.<ref></ref>

באפריל 2023, Warner Bros. Games חשפו את המראה הראשון של אלופי הקווידיץ', יחד עם ההכרזה על מבחן-משחק (אלפא טסט) מוגבל להרשמה.<ref></ref><ref></ref>

ביוני 2024 המשחק פורסם בחנויות הדיגיטליות השונות למחשב האישי, וניתן להוסיפו לרשימת המשאלות (Wishlist).<ref></ref><ref>https://store.epicgames.com/en-US/p/harry-potter-quidditch-champions</ref>

ב29 ביולי פורסם גיימפלי ראשון מתוך המשחק, כמו כן נחשף שלמשחק יפורסמו גירסת משחק יחיד ומשחק מרובה משתתפים.<ref></ref>

==קישורים חיצוניים==
* 
* 

== הערות שוליים ==

קטגוריה:מוצרים עתידיים: משחקים
קטגוריה:משחקי וידאו משנת 2024
קטגוריה:משחקי פלייסטיישן 5
קטגוריה:משחקי Xbox Series X/S
קטגוריה:משחקי Windows
קטגוריה:משחקי נינטנדו סוויץ'
קטגוריה:הארי פוטר
Spettacolare

"Spettacolare" (בעברית: "מרהיב") הוא שיר שהוקלט על ידי הזמר האיטלקי מניני. הוא יצא לאור ב-7 בפברואר 2024 בהוצאת חברת התקליטים קולומביה רקורדס, כסינגל מתוך אלבום הבכורה שלו, Spettacolare.

השיר הגיע למקום ה-33 במצעד הסינגלים האיטלקי.

== רקע וכתיבה ==
השיר נכתב על ידי המבצע, ג'ובאני פולקס, מריה פרנצ'סקה ורוברטו ויליאן גוגלילמה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.2 מיליון השמעות.

"Spettacolare" היה שירו של מניני לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-26.

== וידאו קליפ ==
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-2.4 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בפברואר 2024
|הזרמת מוזיקה • הורדה דיגיטלית
|קולומביה רקורדס
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי פסטיבל סן רמו 2024
קטגוריה:שירים באיטלקית
קטגוריה:סינגלים בהוצאת קולומביה רקורדס
2018 בממלכה המאוחדת

2018 בממלכה המאוחדת היא השנה בה הממלכה המאוחדת חגגה 217 שנה מיום היווסדה.

== הנהגה ==
* מונרך - המלכה אליזבת השנייה
* ראש ממשלה - תרזה מיי (המפלגה השמרנית הבריטית)

== אירועים בולטים ==
חתונת הנסיך הארי ומייגן מרקל
* 4 במרץ – הסוכן הכפול הרוסי לשעבר סרגיי סקריפאל ובתו יוליה הורעלו בפומבי באמצעות גז עצבים בעיר סולסברי. הם פונו לבית החולים במצב אנוש יחד עם שוטר שהיה הראשון שהגיע למקום. חצי שנה לאחר ההרעלה, פרסמה בריטניה שהחשודים בהרעלה הם שני רוסים, אלכסנדר פטרוב ורוסלן בושירוב, והוציאה נגדם צו מעצר אירופי.
* 19 במאי – חתונתם המלכותית של הנסיך הבריטי הנסיך הארי מווילס והשחקנית האמריקנית מייגן מרקל בכנסיית ג'ורג' הקדוש שבטירת וינדזור.

== נולדו ==
* 23 באפריל – הנסיך לואי מוויילס, הרביעי בסדר הירושה לכתר הבריטי

== נפטרו ==
(:קטגוריה:בריטים שנפטרו ב-2018)
[[סטיבן הוקינג]]
* 9 במרץ – ג'ון סלסטון, ביולוג בריטי, חתן פרס נובל לפיזיולוגיה או לרפואה (נולד ב-1942)
* 14 במרץ – סטיבן הוקינג, אסטרופיזיקאי ותאורטיקן אנגלי (נולד ב-1942)
* 4 באפריל – ריי וילקינס, כדורגלן ומאמן כדורגל אנגלי (נולד ב-1956)
* 20 באפריל – רוי בנטלי, כדורגלן אנגלי (נולד ב-1924)
* 15 במאי – ריי וילסון, כדורגלן אנגלי (נולד ב-1934)
* 9 ביולי – אוליבר נאסן, מלחין ומנצח בריטי (נולד ב-1952)
* 20 בנובמבר – אהרון קלוג, כימאי וביופיזיקאי יהודי-בריטי, חתן פרס נובל לכימיה (נולד ב-1926)
* 24 בנובמבר – ניקולס רוג, במאי קולנוע בריטי (נולד ב-1928)
* 22 בדצמבר – ג'רמי אשדאון, פוליטיקאי בריטי אשר שימש כמנהיג המפלגה הליברל-דמוקרטית וכמושל הבינלאומי של בוסניה-הרצגובינה (נולד ב-1941)
* 28 בדצמבר – ג'ון ויטפילד, שחקנית אנגלייה (נולדה ב-1925)
* 28 בדצמבר – פיטר היל-ווד, איש עסקים בריטי ששימש כיושב-ראש מועדון הכדורגל ארסנל (נולד ב-1936)

==קישורים חיצוניים==

==הערות שוליים==

הממלכה המאוחדת
קטגוריה:2018 בממלכה המאוחדת
מרגיש כמו אהבה

"מרגיש כמו אהבה" הוא המיני-אלבום החמישי של המוזיקאי הישראלי מרגי, והשלישי שלו בשפה העברית. המיני-אלבום יצא בהפתעה לאור ב-5 ביוני 2024 תחת הוצאת חברת גאגא בוקינג.

== רקע והפצה ==
מאז שנת 2022, מרגי עובד על קריירה בינלאומית בהדרכת חיים סבן.<ref name=":0"></ref>

השירים במיני-אלבום נכתבו בדצמבר 2023 והושפעו מתקופת הנעורים של מרגי וממלחמת חרבות ברזל. גם בת זוגו, אנה זק, ומערכת היחסים שלהם השפיעו על הפרויקט.<ref name=":1"></ref>

ב-5 ביוני 2024, מרגי הוציא את המיני-אלבום, הראשון שלו בעברית מאז "לא להיות לבד" שיצא לאור באוקטובר 2021, לאחר תקופה של התמקדות במוזיקה לקהל האמריקאי עם המיני-אלבום האחרון שלו, Shadows Of Blue, שיצא רק חודש לפני כן.<ref name=":1" /> עם צאת המיני-אלבום, השיר "רעידת אדמה" יצא כסינגל שיווקי לתחנות הרדיו, ונכנס לפלייליסט גלגלצ.<ref></ref>

== הרכב ==
המיני-אלבום הופק על ידי ג'ורדי כולל שיתופי פעולה עם אמנים ויוצרים שונים, כמו סטטיק ואגם בוחבוט בשירים "פירוטכניקה" ו"מי ירפא", בהתאמה.<ref name=":1" /> בנוסף, יסמין מועלם ואסף אמדורסקי השתתפו באלבום ככותבים.<ref name=":0" />

שיר הנושא של המיני-אלבום, "מרגיש כמו אהבה", נכתב והולחן על ידי מרגי, ג'ורדי, אסף אמדורסקי ורון ביטון. הוא מתמקד ברגשות של אהבה חדשה ותקווה לאחר תקופה קשה. שיר נוסף, "נצלול", מדבר על העצמה ותקווה לימים טובים יותר. הוא נוצר על ידי מרגי, ג'ורדי, רון ביטון וצליל קליפי. השיר "רעידת אדמה", שכתבו מרגי, ג'ורדי, יובל מעין ומאי ספדיה, דן בהתמודדות עם משברים עם תקווה לעתיד.<ref name=":1" />

אנה זק, בת זוגו של מרגי, לא משתתפת באלבום, אבל יש שיר שמוקדש לה בשם "הזוהר הצפוני": .<ref name=":0" />

== רשימת רצועות ==
כל הרצועות הופקו על ידי ג'ורדי.

== קישורים חיצוניים ==

== הערות שוליים ==

קטגוריה:מיני-אלבומים מ-2024
קטגוריה:אלבומי מרגי
קטגוריה:אלבומי הפתעה
קטגוריה:מיני-אלבומים בעברית
קטגוריה:אלבומים שהופקו על ידי ג'ורדי
קטגוריה:אלבומי חברת גאגא בוקינג
מיסטר ריין

מתייה בלארדי (באיטלקית: Mattia Balardi; נולד ב-19 בנובמבר 1991), ידוע בשם הבמה מיסטר ריין, הוא זמר, ראפר ומפיק מוזיקלי איטלקי.<ref></ref>

== ביוגרפיה ==
בלארדי נולד בדסנזאנו דל גארדה. בשנת 2011 הוציא את המיקסטייפ הראשון שלו, Time 2 Eat.<ref></ref> בשנת 2013 השתתף יחד עם הראפר אוסו, בעונה השביעית של תחרות השירה X Factor Italia. הצמד הגיע עד לשלב בתי השופטים, שם הודח. לאחר מכן הוגרל להתחרות בשלב "גלגל ההצלה" על מקום בשלב ההופעות החיות. אולם ידו לא הייתה על העליונה, והצמד הפסיד לרוברטה פומפה.<ref></ref>

בינואר 2014 יצא בלארדי לסיבוב הופעות בערים גדולות ברחבי איטליה. ב-12 במאי 2015 הוציא את אלבום הבכורה שלו, Memories, לאור. על מנת לקדמו פרסם קודם לכן את הסינגל "Tutto quello che ho".<ref></ref> היצירה מורכבת משש עשרה רצועות. בין השירים נמנה "Carillon", שב-2018 קיבל מאיגוד תעשיית ההקלטות האיטלקי תואר פלטינה כפולה. ב-2 ביוני 2016 יצא השיר "Supereroe". האיגוד התעיד אותו בתואר זהב לאחר שנמכר בכ-50,000 עותקים ברחבי המדינה.

ב-5 בינואר 2018 הוציא את הסינגל הראשון מתוך אלבומו השני, "Ipernova". האלבום המלא, Butterfly Effect, יצא ב-26 בינואר. ב-21 בספטמבר פורסמה מהדורה מחודשת של היצירה בשם Butterfly Effect 2.0, המכילה ארבע רצועות בונוס.<ref></ref>

בלארדי היה אחד משלושים האמנים שהתחרו בפסטיבל סן רמו 2023, הקדם האיטלקי לאירוויזיון 2023, שהתקיים בליברפול שב.<ref></ref> שירו לתחרות, "Supereroi", סיים בערב הגמר במקום השלישי.<ref></ref> הוא השתתף בתחרות העוקבת עם השיר "Due altalene", שהגיע למקום ה-17.<ref></ref><ref></ref>

== דיסקוגרפיה ==
=== אלבומי אולפן ===
{| class="wikitable plainrowheaders" style="text-align:center;"
! rowspan="2" scope="col" | שם
! rowspan="2" scope="col" | פרטים
! colspan="1" scope="col" | מיקומי שיא
! rowspan="2" scope="col" | תוארי מכירות
|-
! scope="col" style="width:3em;font-size:85%;" | ITA<ref name="ITA"></ref>
|-
! scope="row" | Memories
|
* יצא לאור: 12 במאי 2015
* חברת תקליטים: עצמאית
| —
|
|-
! scope="row" | Butterfly Effect	

|
* יצא לאור: 26 בינואר 2018
* חברת תקליטים: אטלנטיק רקורדס
| 3
|
* FIMI : פלטינה<ref name="FIMI"></ref>
|-
! scope="row" | Petrichor
|
* יצא לאור: 12 בפברואר 2021
* חברת תקליטים: אטלנטיק רקורדס, וורנר מיוזיק איטליה
| 5
|
* FIMI: פלטינה<ref name="FIMI" />
|-
! scope="row" | Fragile
|
* יצא לאור: 18 במרץ 2022
* חברת תקליטים: אטלנטיק רקורדס, וורנר מיוזיק איטליה
| 17
|
|-
! scope="row" | Pianeta di Miller
|
* יצא לאור: 1 במרץ 2024
* חברת תקליטים: וורנר מיוזיק איטליה
| 2<ref></ref>
|
|}

=== מיקסטייפים ===
{| class="wikitable plainrowheaders" style="text-align:center;"
! scope="col" | כותרת
! scope="col" | פרטי מיקסטייפ
|-
! scope="row" | 
|
* יצא לאור: 2011
* חברת תקליטים: עצמאית
|}

== קישורים חיצוניים ==

== הערות שוליים ==

קטגוריה:מפיקים מוזיקליים איטלקים
קטגוריה:ראפרים איטלקים
קטגוריה:איטלקים שנולדו ב-1991
מאיר שמעוני

מאיר שמעוני (נולד ב-10 בנובמבר 1955) הוא מנכ"ל משרד החינוך.

==ביוגרפיה==
נולד בבת ים וגדל בנתניה. למד בבית ספר יסודי "ראשונים" ובתיכון "חשמונאים" בבת ים.

התגייס לצה"ל בשנת 1974. השתחרר בדרגת סגן אלוף.

כיהן כמנהל בית הספר התיכון ברנקו וייס בבית שמש, ובהמשך הקים וניהל את רשת בתי הספר של "ברנקו וייס".
שימש כראש מינהל חינוך ותרבות בעיריית מודיעין מכבים רעות וכדירקטור בחברה למתנ"סים.

בשנת 2007 נבחר למנהל מחוז ירושלים במשרד החינוך. בהמשך מונה גם כממונה על מחוז העיר ירושלים.

ב-2013 הקים שמעוני את המחוז החרדי במשרד החינוך וניהל אותו במשך 3 שנים, במקביל לתפקידו כמנהל מחוז ירושלים.

ביולי 2023, עם התפטרותו של מנכ"ל משרד החינוך אסף צלאל, מונה לממלא מקומו במשך כחצי שנה.

ב-18 בדצמבר 2023 מינה שר החינוך, יואב קיש, את שמעוני למנכ"ל משרדו.

שמעוני בעל תואר BA בלימודי ארץ ישראל והמזרח התיכון מטעם אוניברסיטת חיפה ותעודת MSC במנהל עסקים מטעם אוניברסיטת בן-גוריון. כמו כן, הוא בוגר קורס דירקטורים מטעם אוניברסיטת בר-אילן ובעל תעודה בניהול משאבי אנוש מטעם הטכניון.

== חיים אישיים ==
נשוי ואב לשניים. מתגורר במודיעין.

==קישורים חיצוניים==
* [https://www.gov.il/he/pages/meir-shimoni מאיר שמעוני], באתר משרד החינוך
* 
* אדווה חולי, [https://jerusalem.mynet.co.il/magazine/article/m_199671#google_vignette "המתווה החדש? מה זה בכלל?": ראיון מיוחד עם מנהל המחוז של משרד החינוך], באתר mynet, 4 בספטמבר 2017

==הערות שוליים==

קטגוריה:אנשי חינוך ישראלים
קטגוריה:מנהלים ישראלים
קטגוריה:מנכ"לי משרד החינוך
קטגוריה:מנכ"לי משרדי ממשלת ישראל
קטגוריה:מודיעין-מכבים-רעות: אישים
קטגוריה:ישראלים שנולדו ב-1955
הבחירות הכלליות בדרום אפריקה (2024)

הבחירות הכלליות נערכו בדרום אפריקה ב-29 במאי לבחירת אספה לאומית חדשה (הכוללת ב-400 מושבים) וכן לבית המחוקקים המחוזיים בכל הפרובינציות.<ref></ref><ref></ref> אלו היו הבחירות הכלליות השביעיות שנערכו מאז סוף עידן האפרטהייד ב-1994.

התמיכה בקונגרס הלאומי האפריקאי (ANC) ירדה משמעותית בבחירות אלה; ה-ANC נותרה המפלגה הגדולה ביותר אך איבדה את הרוב הפרלמנטרי שהחזיק בו מאז הבחירות שלאחר האפרטהייד ב-1994. הברית הדמוקרטית מהמרכז הגיעה למקום השני. למקום השלישי הגיעה מפלגת השמאל-פופוליסטית uMkhonto we Sizwe (MK), בראשות הנשיא לשעבר ג'ייקוב זומה.<ref></ref>

תאריך הבחירות הוכרז על ידי הנשיא המכהן סיריל רמפוזה ב-20 בפברואר.<ref></ref><ref></ref> אחוז ההצבעה עמד על כ-58.64% בלבד, והוא הנמוך ביותר מאז 1994.

== תוצאות ==
{| class="wikitable"
|+
!מפלגה
!אחוזים מן קולות הבוחרים
!מושבים
!שינוי במושבים
|-
|הקונגרס הלאומי האפריקני
|40.18
|159
|71-
|-
|הברית הדמוקרטית
|21.81
|87
|3+
|-
|UMkhonto we Sizwe
|14.58
|58
|58+
|-
|לוחמי החופש הכלכלי
|9.52
|39
|5-
|-
|חזית החירות פלוס
|1.36
|6
|4-
|-
|אחרים
|12.55
|51
|19+
|-
|בסך הכל
|100
|400
|0
|}

== קישורים חיצוניים ==

== הערות שוליים ==

קטגוריה:דרום אפריקה: פוליטיקה
קטגוריה:בחירות 2024
הבחירות לפרלמנט האירופי 1979

הבחירות לפרלמנט האירופי ב-1979 היו סדרה של בחירות לפרלמנט שנערכו בכל תשע המדינות שהיו חברות ברותה העת בקהילה הכלכלית האירופית. הן היו הבחירות האירופיות הראשונות שהתקיימו ביבשת, שאפשרו לאזרחים לבחור 410 חברי פרלמנט, וגם הבחירות הבינלאומיות הראשונות בהיסטוריה.

מושבים בפרלמנט הוקצו למדינות לפי אוכלוסייתן, ובמקרים מסוימים חולקו למחוזות בחירה, אך החברים כיהנו מטעם קבוצות פוליטיות.

אמנת רומא שייסדה את הקהילה האירופית קבע שהפרלמנט האירופי חייב להיבחר בבחירות כלליות באמצעות שיטת הצבעה משותפת. מועצת האיחוד האירופי הייתה אחראית על הקמת הבחירות אך היא התמהמהה. באופן זמני חברי הפרלמנט האירופי מונו על ידי הפרלמנט הלאומי שלהן.<ref name="Hoskyns"></ref>בסופו של דבר במהלך שנות ה-70 הוחלט לקיים בחירות. סוגיית שיטת ההצבעה המשותפת נותרה ללא הכרעה, ועד היום שיטות ההצבעה משתנות בין המדינות, אם כי כולן השתמשו בסוג כלשהו של ייצוג יחסי מאז 1999.

אחוז ההצבעה הממוצע היה 63%. שיעור ההצבעה הנמוך ביותר היה בבריטניה עם 32.2%, ובכל השאר המדינות אחוז ההצבעה עמד כל יותר מ-50% (מלבד דנמרק). מלבד בלגיה ולוקסמבורג, שבהן חלה חובת הצבעה, אחוז ההצבעה הגבוה ביותר היה באיטליה עם 84.9%.<ref>[http://www.cvce.eu/obj/rates_of_participation_in_european_elections_1979_2009-en-7dc3cc1c-13f3-43a6-865f-8f17cf307ef7.html Rates of participation in European elections (1979–2004)] on CVCE website</ref>

== חלוקת המושבים לפי מדינות ==
* צרפת - 81
* איטליה - 81
* מערב גרמניה - 81
* הממלכה המאוחדת - 81
* הולנד - 25
* בלגיה - 24
* דנמרק - 16
* אירלנד - 15
* לוקסמבורג - 6

== תוצאות ==
* מפלגת הסוציאליסטים האירופאים - 113 מושבים
* מפלגת העם האירופית - 107 מושבים
* האירופים השמרנים - 64 מושבים
* הסיעה הקומוניסטית - 44 מושבים
* הברית הליברלית-דמוקרטית - 40 מושבים
* הפרוגרסיביים הליברלים - 22 מושבים
* אחרים ועצמאיים - 20 מושבים

== קישורים חיצוניים ==

== הערות שוליים ==

קטגוריה:הבחירות לפרלמנט האירופי
קטגוריה:1979 בפוליטיקה
הבחירות לפרלמנט האירופי 1984

הבחירות לפרלמנט האירופי ב-1984 היו הבחירות השניות לפרלמנט האירופי (לאחר הבחירות הראשונות ב-1979) והרחבת הקהילה האירופית ב-1981, ולראשונה כללו גם את יוון. בחירות אלו היו האחרונות לפני הצטרפותן של ספרד ופורטוגל ב-1986. בבחירות אלו נבחרו כ-434 נציגים, לעומת 410 בבחירות הקודמות (לאור הצטרפותה של יוון ו-24 נציגיה).

בבחירות אלו התחזק המרכז-שמאל והימין על חשבון השמאל הקיצוני והמרכז-ימין. אחוז ההצבעה הכולל ירד ל-61% (לעומת כ-63% ב-1979).
{| class="wikitable"
! colspan="4" |חלוקת מושבי הפרלמנט
|-
! מדינה
! מושבים
! מדינה
! מושבים
|-
| מערב גרמניה
| 81
|בלגיה
| 24
|-
|הממלכה המאוחדת
| 81
|יוון
| 24
|-
|צרפת
| 81
|דנמרק
| 16
|-
|איטליה
| 81
|אירלנד
| 15
|-
|הולנד
| 25
|לוקסמבורג
| 6
|}

== תוצאות סופיות ==
{| class="wikitable"
|+
!מפלגה
!מושבים
|-
|מפלגת הסוציאליסטים האירופאים
|130
|-
|מפלגת העם האירופית
|110
|-
|האירופים הדמוקרטיים
|50
|-
|המפלגה הקומוניסטית
|41
|-
|הסיעה הדמוקרטית הליברלית
|31
|-
|הסיעה הלאומית-שמרנית
|29
|-
|אחרים ועצמאיים
|43
|-
|בסך הכל
|434
|}

== קישורים חיצוניים ==

קטגוריה:1984 בפוליטיקה
קטגוריה:הבחירות לפרלמנט האירופי
BEAM

מראה המודול
מודול כחלק של תחנת החלל
BEAM (באנגלית: Bigelow Expandable Activity Module (BEAM) ) הוא מודול של תחנת החלל הבין-לאומית. זה מודול מתנפח ששוגר לחלל בשנת 2016 וחובר למודול "טרנקוויליטי". בתחילה היה מתוכנן שהוא יהיה בניצול שנתיים. לאור ההצלחה שימוש הוארך עד לשנת 2028.

המודול נבנה על ידי ביגלו אירוספייס ואחרי סגירת החברה עבר לנאס"א.

== היסטוריה ==
רעיון לבניית מודולים מתנפחים הועלה על ידי נאס"א בשנות ה-60 של המאה ה-20. לאחר סגירת הפרויקט חברת ביגלו אירוספייס רכשה מנאס"א פטנטנים בנושא ושיגרה לחלל מספר יחידות ניסוי.

בשנת 2010 נאס"א חידשו פעילות בנושא ובשנת 2012 נחתם חוזה לבניית המודול. הכוונה הייתה לשגר את המודול בשנת 2015.

התכנון היה לשגר את המודול בחללית מטען דרגון C110 במשימה SpaceX CRS-8. השיגור נדחה מספטמבר 2015 לאפריל 2016. באותה עת בתחנת החלל פעלה משלחת מס' 47 לתחנת החלל הבין-לאומית והם עסקו בקליטת המודול החדש. ב-16 באפריל 2016 בעזרת זרוע רובוטי קנדארם2 מודול הוצא מתא המטען של חללית דרגון. ב-26 במאי בוצע ניסיון ניפוח ראשון שהופסק לאחר שעתיים. ב-28 במאי החל ניסיון שני שהסתיים בהצלחה לאחר 7 שעות. ב-6 ביוני ג'פרי ויליאמס ואולג סקריפוצ'קה פתחו את הפתחים ולראשונה נכנסו לתוך המודול החדש.

מטרת המודול היא לאחסן פריטים קטנים ולהיות מקום להתקנת ציוד מדעי שונה. כמו כן הוא מנוצל לקבלת ניסיון עם מודולים מתנפחים במטרה לנצל את הניסיון הנצבר בעתיד.

הנפח הפנימי הוא 16 מ"מ. לאור הניסיון החיובי הוחלט להאריך ניצול המודול עד לשנת 2028 לפחות.

צוות תחנת החלל נכנס לתוך המודול 3–4 פעמים בשנה בהתאם לצרכים.

==קישורים חיצוניים==

* [https://www.nasa.gov/international-space-station/bigelow-expandable-activity-module-beam/ על המודול באתר נאס"א]
* [https://bigelowaerospace.com/pages/beam/ תיאור באתר היצרן]
* [https://www.youtube.com/watch?v=ZNhuIedTTqI סרטון התקנת המודול]

קטגוריה:ערכים שבהם תבנית בריטניקה אינה מתאימה
קטגוריה:רכיבי תחנת החלל הבין-לאומית